Lista ugroženih mjesta svjetske baštine

Na Konvenciji svjetske baštine (engl.: *Convention concerning the protection of the World Cultural and Natural Heritage*) koju je osnovao UNESCO 1972., u članku 11.4, UNESCO može neka mjesta svjetske baštine, kojima treba hitna i organizirana pomoć, staviti na **popis mjesta svjetske baštine u opasnosti** kako bi se skrenula pozornost javnosti i ohrabrile protumjere. Pod opasnostima za prirodnu svjetsku baštinu podrazumjevaju se izravne prijetnje kojima bi se promijenile odlike lokaliteta kao što su prirodne katastrofe ili katastrofalno ljudsko djelovanje poput naseljavanja, zagađenja, drvosječe, rudarenja, poljoprivrede ili velikih građevinskih radova, kojima se smanjuje broj ugroženih vrsta u zaštićenom lokalitetu. Također postoje i opasnosti postupnih promjena koje mogu nastati geološkim, klimatskim i promjenama u okolišu. Opasnosti za kulturnu baštinu podrazumjevaju propadanje materijala, konstrukcija, ukrasa ili općeg arhitektonskog jedinstva, gubitak povijesne autentičnosti i kulturnog značaja. Opasnosti koje mogu zaprijetiti i prirodnim i kulturnim lokalitetima su nekontrolirana izgradnja, oružani sukobi, nedostatak sustava upravljanja ili promjene u pravnoj zaštiti lokaliteta.

Prije no što dospije na popis mjesta svjetske baštine u opasnosti, stanje lokaliteta se procjenjuje i primjenjuje se eventualni program popravnih mjera u suradnji s državom u kojoj se nalazi. Krajnju ulogu u određivanju statusa ima Komitet. Financijsku pomoć Fundacije svjetske baštine može dobiti lokalitet odlukom Komiteta, a stanje lokaliteta se procjenjuje svake godine. Ovisno o procjeni Komitet može naložiti dodatne mjere ili pak izbrisati lokalitet s popisa ugrožene svjetske baštine ili popisa svjetske baštine općenito. Dva lokaliteta, Arapski rezervat oriksa i Dresdenska dolina Elbe su izbrisane s popisa mjesta svjetske baštine nakon što nisu rješeni njihovi problemi koji su ih smjestili na popis ugroženih mjesta svjetske baštine

## Popis

:**Ime**; kako ga navodi Komitet svjetske baštine
:**Lokacija**; grada ili pokrajine, s imenom države i koordinatama
:**Kriterij**; po kojemu je lokalitet upisan
:**Područje**; u hektarima prema UNESCO-u
:**Godina (SB)**; kada je lokalitet upisan kao svjetska baština
:**Ugrožen**; godina kada je lokalitet upisan kao ugrožena svjetska baština
:**Razlog**; prijetnje koje su navele UNESCO da ga stavi na popis

## Lokaliteti izbrisani s popisa
Lokaliteti koji su bili na popisu ugrožene svjetske baštine, ali su nakon poboljšanog upravljanja ili uvjeta skinuti s popisa. U zagradi su godine upisa i ispisa s ovog popisa.


* Galápagos, Ekvador (2007.–2010.)
* Kolnska katedrala, Njemačka (2004.–2006.)
* Kotor, Crna Gora (1979.–2003.)
* Rezervat ptica Djoudj, Senegal (1984.–1988.) i (2000.–2006.)
* Ngorongoro, Tanzanija (1984.–1989.)
* Kraljevske palače Abomeya, Benin (1985.–2007.)
* Utvrda Bahla, Oman (1988.–2004.)
* Rudnik soli Wieliczka, Poljska (1989.–1998.)
* Timbuktu, Mali (1990.–2005.)
* Dubrovnik, Hrvatska (1991.–1998.)
* Nacionalni park Plitvice, Hrvatska (1992.–1997.)
* Rezervat prirode Srebarna, Bugarska (1992.–2003.)
* Angkor, Kambodža (1992.–2004.)
* Nacionalni park Sangay, Ekvador (1992.–2005.)
* Everglades, SAD (1993.–2007.)
* Yellowstone, SAD (1995.–2003.)
* Nacionalni park Ichkeul, Tunis (1996.–2006.)
* Río Platano, Honduras (1996.–2007.), ponovno upisan 2011.
* Butrint, Albanija (1997.–2005.)
* Iguaçu, Brazil (1999.–2001.)
* Rwenzori, Uganda (1999.–2004.)
* Hampi, Indija (1999.–2006.)
* Tipasa, Alžir (2002.–2006.)
* Dolina Katmandu, Nepal (2003.–2007.)
* Nacionalni park Manas, Indija (1992.-2011.)
* Terase rižinih polja Filipinskih Kordiljera (2001.-2012.)
* Šalimar vrtovi u Lahoreu (1999.-2012.)
* Bamska citadela, Iran (2004.-2013.)


## Izvori

## Vanjske veze
* UNESCO World Heritage Sites: Službene stranice UNESCO-ve svjetske baštine
* UNESCO-v popis mjesta svjetske baštine u opasnosti
* VRheritage.org: Dokumenti svjetske baštine
* Worldheritage-Forum